Tamlilt tasentalant, tettili-d s tuget deg uḍris imi amaru yetteglam-d, yettak-d aṭas n yisalen ɣef yiwudam si yal tama am: tanefsit, aswir anmetti, tawacult, laɛmer, tbiɛa n uwadem.... D tigi i d-yettawin asentel ɣef temlilt tasentalant n uwadem dɣa Ph. HAMON isemma-as tagellast n usmenyef ilmend n waya ad d-nebder ayen i d-yenna V. JOUVE: timlilin tisentalanin zemrent ad agtent: tɛawanent deg ufham n wungal d nutenti i yettekin di taɣulin n tigawt deg tkerrist. Taɣulina n tigawin, yeqqar-asent Ph. HAMON tagellast n usmenyef, [] 1. Imi annaren-agi n uglam ugten deg ungal, ad-atent-naf sebganet-d anamek d wazal n uwadem aktar deg ungal; maca win ara izerreren mliḥ ɣef uwadem, d win ara d-yefken asentel ɣef temlilt n uwadem d tigawt-is deg tkkerist. Tannegarrut-a simmal ttnarnin wannaren-a n uglam i d-yettak umaru i yiwudam-is, simmal tettnerni ula d nettat, yerna yettiɣzif wungal.